# A.P. Møller-Mærsk

### Fra Wikipedia, den frie encyklopædi

Du har nye beskeder (forskel fra næstsidste redigering).

A.P. Møller-Maersk
Virksomhedsform | Aktieselskab
Grundlagt | 1904
Beliggenhed | København
Nøglepersoner | Arnold Peter Møller, Mærsk Mc-Kinney Møller
Industri | Søfragt, Detailhandel, Flytransport, Energi, Shipping
Medarbejdere | 62,300 (2005)
Hjemmeside | maersk.dk

A.P. Møller-Mærsk A/S er et internationalt danskejet konsortium inden for en række sektorer, primært transport, udvinding af olie og naturgas samt handel med dagligvarer. I udlandet er virksomheden kendt under navnet Maersk og især for sin store shippingvirksomhed. Hovedkontoret ligger i København, og der er kontorer i mere end hundrede lande over hele verden. Sine rødder har virksomheden i det shippingfirma som kaptajn Peter Mærsk Møller og hans søn Arnold Peter Møller grundlagde i Svendborg i 1904.

Flåden består af mere end 300 fartøjer med en samlet dødvægt på omkring 12 millioner tons. Fartøjerne er blandt andre containerskibe, tankskibe, bilskibe, forsyningsskibe, skibe til særlige formål og borerigge.

Virksomheden er også aktiv i forbindelse med søgning efter og udvindelse af olie og naturgas, skibsværftsindustri, industrivirksomhed og supermarkeder (Dansk Supermarked).

I 2004 frasælges IT-virksomheden Maersk Data til IBM Danmark A/S, samtidigt sælges ligeledes DM Data som A.P. Møller-Mærsk har ejet i halvpart sammen med Danske Bank. Der indgås en flerårig outsourcing aftale så IBM fremover skal levere IT ydelser til virksomheden.

Den 30. juni 2005 solgte man rute- og charteraktiviteterne i Maersk Air til Islandske Fons Eignarhaldsfelag, der tidligere har købt Sterling. I handlen indgår ikke selve flyflåden, denne bliver i A.P. Møller-Mærsk ejerskab, men flyene udlejes til den nye ejer i en periode af indtil seks år.

A.P. Møller-Mærsk havde i 2006 en omsætning på 264,75 mia. kroner og et overskud på 16,19 mia.

A.P. Møller-Mærsk A/S opstod i 2003 efter fusion af de to Mærsk-rederier D/S 1912 og D/S Svendborg.

Nybygget containerskib fra Maersk-Line på Århusbugten 2005
Hovedkontor. Amaliegade. København 2005

Før fusionen var A.P. Møller-Mærsk Gruppen formelt set ikke en koncern, fordi alle selskaber i gruppen var ejet 50-50 af de to rederier. Denne konstruktion gjorde det overordentligt vanskeligt for udenforstående at få overblik over gruppens økonomi. A.P. Møller - Mærsk opkøbte P&O Nedlloyd i 2006 og er nu oppe på over 110.000 medarbejdere i mere end 125 lande. Der har været en del problemer med at integrere P&O's medarbejdere, men det skrider langsomt fremad.

## [redigér] Mærsks motto

A.P. Møller havde et motto "Med rettidig omhu" Det betyder at man skal gøre tingene ordentligt og til tiden. Man må ikke sjuske med sit arbejde. Mærsk McKinney Møller bruger stadig det motto, så nu hører mottoet med til Mærsk-koncernen.

## [redigér] Eksterne henvisninger

- A.P. Møller-Mærsks websted
- DR Nyheder om A.P. Møller-Mærsk
- Mærsks Olie og Gas A/S

s·d·r OMXC20 Selskaber
A.P. Møller - Mærsk B | Bang & Olufsen B | Carlsberg B | Coloplast B | Danisco | Danske Bank | DS Torm | DSV | FLSmidth | GN Store Nord | Lundbeck Jyske Bank | Nordea | Novo Nordisk B | Novozymes B | Sydbank | Topdanmark | TrygVesta | Vestas Wind Systems | William Demant

Hentet fra "http://da.wikipedia.org../../../a/2E/p/A.P._M%C3%B8ller-M%C3%A6rsk_9cbf.html"

Kategori: Danske rederier

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Suomi
- Français
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Русский
- Svenska
- Türkçe
- 中文